Schwartzman skok Nadal in Rome | Netwerk24
Rafael Nadal het Saterdagaand sy wedstryd teen die Argentyn Diego Schwartzman verloor by die Italiaanse Ope in Rome. Foto: Reuters
Die agtste gekeurde Schwartzman het Nadal met 6-2, 7-5 geklop en sal nou in die halfeindronde teen Denis Shapovalov te staan kom. Novak Djokovic en Casper Ruud speel Sondag in die ander halfeindstryd.
Die Spanjaard Nadal, die tweede gekeurde, het voor Saterdag se wedstryd 'n wenrekord van 9-0 teen Schwartzman gehad.
"Ons kan nie verskonings soek nie, ek het nie goed genoeg gespeel nie. Ek moet dink: Hoekom? Hoe kan ek dit regstel," sê Nadal, wat nietemin die groot gunsteling vir die Franse Ope behoort te wees.
"Dit was glad nie my aand nie. Hy het 'n baie goeie wedstryd gespeel en ek het nie. Wanneer dit gebeur, moet jy verloor. Hierdie goed gebeur.
"Ná so 'n lang tyd wat ek nie gespeel het nie, het ek twee goeie wedstryde gespeel en vandag het ek 'n swak wedstryd teen 'n goeie teenstander gehad.